**BETEGTÁJÉKOZTATÓ**

**Műtétre érkező betegek számára**

Tisztelt Páciens!

Ön hamarosan műtéti beavatkozáson fog átesni. Az alábbi tájékoztatóban összefoglaltuk a legfontosabb tudnivalókat, hogy a beavatkozásra megfelelően felkészülhessen.

**1. Mit hozzon magával a kórházba?**

* Személyi igazolvány, lakcímkártya, TAJ-kártya
* Beutaló vagy műtéti időpontot igazoló dokumentum
* Korábbi orvosi leletek, zárójelentések, laboreredmények
* Rendszeresen szedett gyógyszerek listája (esetleg maga a gyógyszer is)
* Kényelmes pizsama vagy hálóing, köntös
* Papucs, tisztálkodási szerek (fogkefe, fogkrém, szappan, sampon, törölköző stb.)
* Váltó fehérnemű, szükség esetén betét vagy pelenka
* Pohár vagy kulacs
* Mobiltelefon és töltő

**2. Mire készüljön a műtét előtt?**

* A műtét előtti 6-8 órában nem szabad enni és inni, kivéve, ha az orvos másképp rendelkezik.
* Bizonyos gyógyszerek szedését a műtét előtt fel kell függeszteni (pl. vérhígítók). Erről a kezelőorvos ad tájékoztatást.
* A műtét napján érdemes alaposan lezuhanyozni.
* Ne használjon sminket, testápolót, körömlakkot.
* Távolítsa el ékszereit, testékszereit, műkörmét.
* Ha protézist, hallókészüléket vagy szemüveget visel, jelezze a műtét előtt.

**3. Mi történik a klinikára érkezéskor?**

* A megadott időpontban jelentkezzen a klinika recepcióján vagy fekvőbeteg osztályán.
* Az osztályra érkezéskor az ápolók elvégzik a szükséges adminisztrációt.
* Felvételi vizsgálat során az orvos tájékoztatja Önt a további tudnivalókról.

**4. A műtét utáni időszak**

* Az ébredés után előfordulhat fáradtság, émelygés vagy fájdalom, melyet az orvos fájdalomcsillapítóval kezel.
* A mozgás fokozatosan engedélyezett az állapot függvényében.
* Az orvosi utasításokat és az ápolók tanácsait mindig tartsa be.
* A klinikai tartózkodás ideje a műtét típusától függ.

**5. Hazabocsátás és gyógyulás otthon**

* A hazaengedés időpontjáról az orvos dönt.
* Részletes tájékoztatást kap a további teendőkről (sebkezelés, gyógyszerek szedése, kontrollvizsgálatok).
* Fizikai megterhelést kerülni kell az előírt időszakig.
* A váratlan panaszokról (láz, erős fájdalom, vérzés) azonnal értesítse kezelőorvosát.

Amennyiben további kérdései vannak, forduljon bizalommal a kezelőorvoshoz vagy az ápoló személyzethez. **Szájsebészeti fekvőosztály: +36 72 536-000 / 33039**

**Gyors felépülést kívánunk!**